GiliGold/VAD_KnessetCorpus huggingface dataset:
אליהו מרידור:
       כל אדם חייב, כמובן, לשלם את חובותיו, אנחנו לא מתכוונים לפטור אף אחד מחובותיו, אבל צריך להפעיל שיקול דעת ורגש, בגלל זה אנחנו כאן
אליהו מרידור:
 לפיכך אני קורא לוועדה לצאת בהנחיה ברורה וחד משמעית: אין ריביות, אין קנסות, אין עיקולים- לא על איחור בתשלום ולא על פיגור
אליהו מרידור:
 לא בתקופת המלחמה שאנו נמצאים בשיאה
אליהו מרידור:
 בטח לא במשמרת שלנו, אני מבקש לכל חברי להצטרף לקריאה הזו
אברהם עבאס:
תודה רבה, חבר הכנסת אליהו רביבו
אברהם עבאס:
 עכשיו תדבר חברת הכנסת דבי ביטון
אברהם עבאס:
 אחריה נשמע את הפונה עצמו
דבי ביטון:
כבוד היושב-ראש, חבר הכנסת רביבו
דבי ביטון:
 אני כמובן מצטרפת לדבריך ושולחת תנחומים למשפחות
דבי ביטון:
 בוקר קשה מאוד, כמו הבקרים שאנחנו עוברים, לצערי
דבי ביטון:
 לבנו עם הפצועים ועם משפחות החטופים שישובו הביתה, כי כל יום שעובר הוא יום קשה מאוד
דבי ביטון:
      אני מברכת מאוד על הפניה הזו, ואני חושבת שמחובתנו המוסרית למנוע הטלת עיקולים וקנסות
דבי ביטון:
 זה לא אנושי שחברות עושות כך
דבי ביטון:
 מצופה מחברות שנמצאות במדינת ישראל ומבינות מה קרה ב-7 באוקטובר, לא ליזום מראש כאלה מהלכים, מסיבה פשוטה- אלפי אנשים עקורים כיום מבתיהם
דבי ביטון:
 אלפים נפגעו בתקופה זו
דבי ביטון:
 זה נוגע גם למי שלא נפגע ישירות, גם אם ישב בתל אביב
דבי ביטון:
 לאנשים כפי שנאמר אין פניות, יש בעיה כלכלית משמעותית, להרבה אנשים אין הכנסות, יש בעיות בהגדרת נפגעי איבה
דבי ביטון:
 יש כאוס נורא במדינת ישראל
דבי ביטון:
     אני חושבת וסליחה על דרך ההתבטאות, שזה פשוט חזירות
דבי ביטון:
 לא עושים כאלה דברים, יש דברים שכבעל עסק או כבעל חברה, אפשר לומר, זה לא מתאים
דבי ביטון:
 זה העיתוי שבדיוק לא מתאים
דבי ביטון:
 לא יתכן שכאשר המדינה נמצאת במצב אולי הקשה ביותר שהכרנו, מתעסקים בזה עכשיו
דבי ביטון:
 אני מציעה שתתקבל החלטה שאומרת- חודשיים, ששים יום לפחות אחרי תום המלחמה, אם נחזור, כי הזמן קפא מלכת, אצל כל אחד מאתנו זה ברור, אנחנו לא ב-6 באוקטובר, וכנראה עד שנעבור את התקופה הזו ייקח לנו זמן
דבי ביטון:
 להגדיר את זה שלפחות 60 יום – חודשיים, עד שאנשים יחזרו לשגרה, ועד שיקבלו התראות, ומי ששלח יראה שקבלו, אנשים לא רואים דואר, מי ראה דואר לאחרונה?
אברהם עבאס:
בימים רגילים אנשים רבים לא מקבלים את הדואר, בפרט בתקופה זו
דבי ביטון:
אני אומרת לך, כבר שלושה חודשים לא ראיתי את תיבת הדואר שלי, היא נמצאת בשדרות
דבי ביטון:
 מי רואה את הדואר? אז חשוב על החייבים
דבי ביטון:
 דואר צריך להגיע רשום ומסודר, על מנת שלא יקרה - - - זה באמת לא אנושי מה שקורה כאן
דבי ביטון:
 אני מברכת על הפניה, ואני לא מדברת רק על חברות גדולות, אלא לכל עיקול שיכול להוות נזק לבן אדם
דבי ביטון:
 לכן אני מצפה שתינתן פה החלטה, שעוצרת את גביית החובות, למעט תשלומי מזונות, שהם אוכל של ילדים
דבי ביטון:
 כל העיקולים צריכים לעצור
דבי ביטון:
 זו דעתי האישית ואני חושבת שזה נכון גם לגבי אזרחי מדינת ישראל במציאות הנוכחית
אברהם עבאס:
אני מצטרף לדברייך
אברהם עבאס:
 תודה רבה לחברת הכנסת דבי ביטון
אברהם עבאס:
 בבקשה, הפונה, אשמח לשמוע אותך
ירמיהו קדושי:
שמי ירמי קדושי, מתעסק בתחום הקולנוע, שחקן המופיע בסרטים ומפיק סרטים
ירמיהו קדושי:
 בשנים האחרונות עוסק רבות בהדרכת חוגים בגני ילדים ובתי ספר בכל הארץ
ירמיהו קדושי:
 אני גר בכפר סבא, אבל המצב הזה פגע בי קשה מאוד, כי אני עובד בכל הארץ- גם באשדוד ובאשקלון, גם לפעמים בבתי ספר בראשון לציון וכל מערכת החינוך הייתה מושבתת בחודש אוקטובר
ירמיהו קדושי:
 הלימודים חזרו חלקית, אך עדיין העבודה לא חזרה באופן שוטף
ירמיהו קדושי:
      אני לא חזרתי לשגרה ואני חושב שכל מדינת ישראל לא חזרה לשגרה
ירמיהו קדושי:
 רק היום שמענו, לצערי הרב על כל הנופלים ואני מוסר תנחומי
ירמיהו קדושי:
 יש עוד אנשים במילואים, ואנשים שנמצאים במצבים קשים מאוד
ירמיהו קדושי:
      בתקופה זו מתקשרים אלינו אנשים - - - כל יום אני מקבל טלפונים מכל מיני חברות- הודעות טקסט, הודעות ווצאפ והודעות אחרות, בהן הם מבקשים ממני להסדיר עכשיו את התשלומים באופן מידי
ירמיהו קדושי:
 כשאני אומר להם שאנחנו במצב מלחמה, הם אומרים לי: "אצלנו הכול כרגיל– הגביה שלנו עובדת כרגיל"
ירמיהו קדושי:
      למשל, כביש 6 נתנו לי דוח, שבוטל אמנם אחרי פניות שלי, אבל הם נתנו קנס של 168 שקל, על כך שהחוב לא שולם בזמן, קנס על כך שלא שולם התשלום בתקופת מלחמה
ירמיהו קדושי:
 אני חושב על אנשים אחרים, שלא יכולים לשלם, שלא נמצאים באזורי מגוריהם ואין להם אפשרות לשלם, אז הם צריכים לשלם גם קנס? קודם כל זה לא תקין באופן כללי לתת קנסות אסטרונומיים כאלה ולהוסיף על סכום של חוב של 250 שקל של 168 שקל קנס
ירמיהו קדושי:
       הדבר השני שאני רוצה לומר, שקורה כל השנה, גם לא בזמני מלחמה, המחוקק נתן להרבה רשויות וחברות אפשרות להגיע לעיקולים בלי בתי המשפט
ירמיהו קדושי:
 מדובר על עיריות, מע"מ, מס הכנסה, משרדי ממשלה - - - הם יכולים להטיל עיקול על החשבון בלי לדבר עם אותו בן אדם, בלי להגיע למערכת בתי המשפט, זה גרוע
ירמיהו קדושי:
       הם משתמשים בזה גם בתקופה הזו- הם מתקשרים לאנשים ואומרים: "אם לא תבואו לסגור ולהגיע להסדרים, נטיל לכם עיקולים על החשבון"
ירמיהו קדושי:
 אני שואל: איזה הסדר אפשר לעשות עכשיו? לא משנה אם אלה חובות ישנים או חדשים? איזה הסדר ניתן לעשות כשאני לא יודע מה החזון שלי קדימה? מה קורה בחודש הבא כעצמאי? אם יש או אין לי עבודה ואם עוד חודש לא יסגרו כל בתי הספר
ירמיהו קדושי:
 האם לפרוש צ'קים כאשר וכולם יחזרו? הרי בנק ישראל מחשיב צ'קים חוזרים כחוזרים, אף אחד לא נתן להם הוראה לא להחשיב אותם כחוזרים
ירמיהו קדושי:
 גם זה לא יצא מהוועדה או מהכנסת
ירמיהו קדושי:
 במצב כזה האזרח, ואני לא מדבר על עצמי, אלא באופן כללי, האזרח שנמצא במצב כזה, ואני קורא בהרבה פורומים ומקומות נוספים, בהם הרבה אנשים כותבים, היה שם מישהו שדבר על חטוף, שהתקשרו ורצו לנתק לו את הטלפון, כי לא שלם את החוב
ירמיהו קדושי:
 לאן הגענו? איך הגענו למצב כזה? איך זה הגיוני שבתקופה כזו רוצים לנתק טלפונים? לי באופן אישי בזק נתקה את הטלפון בבית בתקופת מלחמה
ירמיהו קדושי:
 איך דבר כזה הגיוני? הם הפילו את הטלפון והאינטרנט, למרות שפניתי אליהם ודברתי אתם, נאלצתי ללוות כסף מחבר כדי לשלם את 200 השקלים, כדי שיחברו לי את הקו מחדש, בתקופת המלחמה
ירמיהו קדושי:
 זה לא נראה אנושי
ירמיהו קדושי:
      באופן כללי, יש עניין שאותן חברות ידברו עם האזרחים
ירמיהו קדושי:
 אנשים שמתחמקים מתשלום חובות - אני בעד לתבוע אותם כנדרש, אבל אדם שאומר אני יכול לשלם ב-10, או ב-15 לחודש, אבל עונה לו נציגת החברה: "אם עד סוף החודש אתה לא משלם אני מנתקת לך את הקווים"
ירמיהו קדושי:
 היא לא מוכנה לחרוג גם בעשרה ימים
ירמיהו קדושי:
 זה המצב גם בימים רגילים
ירמיהו קדושי:
       עניין נוסף הוא ניתוק קווים ושירותים- למשל שרותי גז, במקרה שלי חברת אלקטרה גז- ספק הגז המרכזי של הבניין, אני לא יכול לעבור חברה
ירמיהו קדושי:
 הם אמרו לי שאם לא אשלם את החוב תוך שבוע, הם ינתקו את הגז וישאירו את הילדים שלי בלי אוכל
ירמיהו קדושי:
 איך יתכן דבר כזה בזמן מלחמה
ירמיהו קדושי:
 אמרתי להם שאני לא רוצה שלא לשלם, אני אשלם, אבל בחודש הבא, כשאתארגן עם הכסף
ירמיהו קדושי:
 הם ענו לי, שלם בימים הקרובים, עד שבוע-שבועיים
ירמיהו קדושי:
 עד שמישהי התערבה ודברה אתם
ירמיהו קדושי:
 אחרי זה נאלצתי לבקש הלוואה מאדם שישלם עבורי בכרטיס האשראי שלו, כדי שאוכל להחזיר לו
ירמיהו קדושי:
 זה לא נראה לי תקין, לא לכולם יש אפשרות כזו
ירמיהו קדושי:
 מה עושים אם חד הורית או משפחה במצוקה? האם מנתקים אותם מהגז כי הם לא יכולים לשלם גז בתקופת המלחמה? אני מדבר באופן כללי, הרי יש עניין של אדם שלא יכול לשלם בתאריך מסוים, אפשר לדחות לו בכמה ימים
ירמיהו קדושי:
 האם לפנות ישירות לתביעה משפטית? שמעתי על מקרים רבים כאלה וגם לי קרה שעל חוב של 200 שקל בחברות מסוימות מכניסים לטיפול עורך דין
ירמיהו קדושי:
 על מה? אדם לא אומר שלא ישלם, אבל הם עם יד מהירה על ההדק ופונים מיד לעורך דין ובתי משפט
ירמיהו קדושי:
      דבר נוסף שאני רוצה להוסיף, עד 31 בדצמבר בתי המשפט היו סגורים, כלומר ההוצאה לפועל לא מנתה את מספר הימים
ירמיהו קדושי:
 ב-1 בינואר התקבלה החלטה אומללה, לפיה ההוצאה לפועל תפעל כרגיל, מלבד מקומות מסוימים, ואנשים יוכלו לתבוע להגיש עיקולים וכולי, זה לא תקין
ירמיהו קדושי:
 לא חשבתי ב-1 בינואר שהמלחמה הסתיימה, אנחנו עדיין בתקופת מלחמה
ירמיהו קדושי:
 מי נתן החלטה כזו שב-1 בינואר העניינים ממשיכים כרגיל? זה לא הגיוני
ירמיהו קדושי:
 האם החברות האלה שפנו אלינו במשך אותם חודשים יגישו עכשיו תביעות לכל אותם האנשים? הם גם סופרים את הימים בהם לא התאפשר להם לנקוט בצעדים משפטיים כימי התראה מבחינה משפטית
ירמיהו קדושי:
 עכשיו באפשרותם באמצעות עורכי הדין שלהם להגיש תביעות נגד כל עם ישראל
ירמיהו קדושי:
 אני לא חושב שאתם רוצים שחצי מדינה תהיה במסדרונות בתי המשפט, זה לא הגיוני שחצי מדינה תהיה תחת הוצאה לפועל
ירמיהו קדושי:
 אני לא נמצא במעמד כלכלי נמוך, אלא במעמד בינוני ומגדל ילדים קטנים ברמת חיים טובה, אך בתקופה זו נקלעתי לבעיה, כי אני לא עובד, אני צריך להשלים את החודשים שלא עבדתי
ירמיהו קדושי:
 גם אם אני עובד פה ושם בהדרכות, חודשיים כמעט לא עבדתי ורשות המסים לא נתנה לי מענה, כי הם הולכים לפי המחזור והחשבונות שלי מוגשים אחורה, כלומר רק ב-15 לינואר אולי יתנו לי מענק כלשהו
ירמיהו קדושי:
 אף אחד לא מחכה לי עד ה-15 לינואר
אברהם עבאס:
תודה רבה, מי נמצא אתנו כאן מטעם רשות המסים? שם ותפקיד
איציק סבג:
סבג איציק, אני נציג רשות המסים
איציק סבג:
 תחת חוק דחיית מועדים (הוראת שעה חרבות ברזל)
אברהם עבאס:
שעבר פה בכנסת
איציק סבג:
דחינו מועדים להגשת דוחות, אכיפה
איציק סבג:
 הפסקנו לגמרי אכיפה למשך חודשיים, עד 3 בדצמבר, לא בצענו עיקולים ואנחנו עדיין לא מבצעים עיקולים עד היום בשגרה
איציק סבג:
 בזמן שגרה אנחנו מתקשרים ללקוחות-לנישומים, ופונים אליהם, כדי שיסדירו חובותיהם
איציק סבג:
 אם יש חובות עבר זה יוצר בעיה, אבל לא ניתן לומר שאנחנו מעקלים, אנחנו לא מעקלים, אנחנו מתקשרים ללקוחות ומבקשים שיגיעו להסדר ואנחנו לא עושים אכיפה כמעט בכלל, מלבד אכיפה סלקטיבית נגד סרבני מס קשים, רק נגדם אנו פועלים
אברהם עבאס:
אמרת משהו על חובות עבר, שם כן ננקטים הליכים
איציק סבג:
כשיש לנו סרבני מס קשים, אנחנו עדיין גוף גובה, עדיין צריכים להביא את תקציב המדינה, לגבות כסף
איציק סבג:
 במקרה של סרבני מס קשים ותיקים המתנהלים בבתי משפט והתנהלות שוטפת מול סרבני מס קשים, אנחנו כן אכפנו, במשורה, במקרים בודדים
איציק סבג:
 באופן עקרוני לא בצענו עיקולים, ואנחנו עדיין לא מבצעים אכיפה בצורה גורפת
ירמיהו קדושי:
אבל מתקשרים להגיד, שאם לא תבוא להסדיר את החוב, נבצע עיקול
איציק סבג:
אני עדיין נציג מטה הגביה ומשלמים לי משכורת כדי לגבות כסף עבור רשות המסים ולמדינה
אברהם עבאס:
זה שמבקשים מאנשים זה חשוב, כי לפעמים אנשים רגילים לא לשלם, או לנסות לדחות דברים ואם לוחצים את בן האדם והוא יכול, אז למה לא? אף אחד לא רוצה לפטור את האדם מחובותיו
ירמיהו קדושי:
ברור, גם אני לא חושב שצריך לפטור
אברהם עבאס:
ועדיף להחזיר את החוב כמה שיותר מהר
ירמיהו קדושי:
ברור, אבל אתה לא יכול כרגע
אברהם עבאס:
השאלה היא, האם זו בקשה בצורה מתחשבת, או שניגשים לאדם בצורה מאיימת ונוקטים בצעדים
איציק סבג:
ממש לא, אנחנו הקפאנו חובות, כלומר שהחובות לא עולים לאכיפה ולא נכנסים להרשאה לפי פקודת המסים-גביה לפיה, אנחנו עובדים
איציק סבג:
 בעניין האמירה שלך בנושא עיקולי הבנקים: עיקולים שאינם מבוצעים בצו בית משפט מבוצעים לפי פקודת מסים-גביה, מכוח סעיף ארבע וסעיף חמש, אנחנו מעקלים וזה קורה במקרה הכי טוב, כלומר הכי גרוע מבחינת הלקוח, לפחות 60 ימים אחרי היווצרות החוב
ירמיהו קדושי:
בנוגע לרשות המסים, יש עסקים שעובדים עם חשבוניות שמוגשות אחורה על דברים אחרים, זה לא אומר שמי שגר בכפר סבא לא נפגע
איציק סבג:
זה מה שנקבע, אני לא יכול לשנות את זה, אלה התנאים שנקבעו וזה יותר מהמענקים של הקורונה, יותר צמוד, יותר מדווח
אברהם עבאס:
כשהוא אומר שרק ב-15 בינואר הוא יכול לדווח ולקבל החזר
ירמיהו קדושי:
רק ב-16 בינואר אני יכול לדווח על מה שהיה, כי - - - אחורה
אברהם עבאס:
שלושה חודשים שאנחנו במלחמה והוא עדיין לא יכול להתקדם עם זה, השאלה היא לאן - - -
ירמיהו קדושי:
יש עסקים כאלה שלא מבצעים עסקאות במזומן, אלא מדווחים על עבודה שבצעו בחודש הקודם, צריך להפריד בינם לבין עסקים אחרים, זה לא אותו דבר
ירמיהו קדושי:
 מכאן נובעת הבעיה
ירמיהו קדושי:
 אם הייתי מקבל מענק לתקופה בה לא עבדתי, יכול להיות שהייתי משלם חלק מהחובות, אבל כיוון שאני לא יודע מה יקרה בעתיד ולא יודע אם אקבל או לא אקבל ב-16 בינואר, אז איך אני יכול להגיע להסדר תשלומים כשאני לא יודע מה יהיה הלאה?
איציק סבג:
אני לא יכול להתייחס מעבר למה שאמרתי, התנאים למקדמות ולפיצויים האלה הם מה שנקבע בחוק
ירמיהו קדושי:
גם בקורונה, לקחתם את זה בחזרה מאנשים בסופו של דבר
איציק סבג:
מי שדווח ולקח מענקי קורונה שאינם מגיעים לו בדיעבד והיו רבים שהגישו בדיעבד, פעם, פעמיים ושלוש, אחרי מספר חודשים שידעו שהמענק לא מגיע להם והמשיכו לבקש
איציק סבג:
 דרשנו החזרים ממי שקבל מענק שלא היה זכאי לו, ואנחנו ממשיכים בגביה
ירמיהו קדושי:
  זה נושא אחר, כרגע אני מדבר על הסעיף עליו דברת, לפיו מעקלים מיד ללא התראה
איציק סבג:
אנחנו ממש לא מעקלים מיד
ירמיהו קדושי:
לא רק אתם, גם עיריות וגם משטרה
איציק סבג:
אולי הובנתי לא נכון, אנחנו לא מעקלים מיד, קבועים בחוק סעיפים לפיהם נוצר החוב- לדוגמה סעיף שומה, שם יש כמעט שלושים יום עד שהחוב נכנס לגביה ואז יש סעיף ארבע לפקודת מסים-גביה, שמוסיף עוד 14 יום וסעיף חמש לפקודת מסים-גביה, שמוסיף עוד 20 יום
איציק סבג:
 סך הכול 60 יום מהיווצרות החוב
איציק סבג:
 בימי המלחמה כיום, אנחנו לא מעקלים, גם אחרי 60 יום
ירמיהו קדושי:
השאלה אם אתם סופרים את ימי המלחמה?
איציק סבג:
כן, ברור
אברהם עבאס:
קנסות פיגור לא נצברים?
איציק סבג:
הפרשי הצמדה וריבית נצברים, קנסות פיגור לא
ירמיהו קדושי:
השאלה היא למה מחשיבים את ימי המלחמה?
אברהם עבאס:
למה ריבית נצברת? אני מבין שאי אפשר להימנע מהצמדה, אך למה אי אפשר להקפיא את הריבית?
ירמיהו קדושי:
ריבית וקנסות, למשל על - - -
איציק סבג:
יש לנו דחיות, אבל זה לא דבר שאני קבעתי, אז אני לא יכול להתייחס לכך
ירמיהו קדושי:
יש לדוגמה קנסות של מע"מ על פיגורים, יש קנסות- שאתם מטילים בתקופה זו
איציק סבג:
אמרתי שאנו לא מטילים קנסות פיגור בתקופה זו
ירמיהו קדושי:
ואתם סופרים את הימים האלה? זו השאלה, כי בבתי המשפט עד 31 בדצמבר לא נספרו כימי עסקים
איציק סבג:
אני אדבר ברמה האישית, בתפקידי אני מנהל תחום בכיר, תפקידי העיקרי הוא אחראי על ועדת ההקלות ולפריסת תשלומים של רשות המסים באגף מס הכנסה
איציק סבג:
 אנחנו נותנים הקלות, מוותרים על ריבית, באים לקראת הנישומים
אברהם עבאס:
אבל למה צריך להגיע לשם כך לכל ועדה? למה לא לתת לכולם?
איציק סבג:
יש סמכויות למשרדים לפקידי השומה שמשתמשים בהן ונותנים הקלות גם בריבית וגם בהצמדה כשצריך
אברהם עבאס:
האם כשבן אדם מבקש באים לקראתו? כי לא נשמע כך מדברי הפונה
אליהו מרידור:
אדוני היושב-ראש, זה אמור להיות הפוך, אם הבנתי נכון והתפרצתי לדברי חכמים
אליהו מרידור:
 אני לא מבקש שתהיה אכיפה ואם נסיבות העניין מצדיקות אז תהיה הקלה, אני רוצה שברירת המחדל תהיה מראש אי אכיפה לתקופה המדוברת, זה בדיוק העניין
איציק סבג:
כבר אמרתי שאנחנו לא אוכפים
אליהו מרידור:
מי אדוני? סליחה
איציק סבג:
סבג איציק, נציג רשות המסים
אליהו מרידור:
אז קודם כל - - -
איציק סבג:
מס הכנסה, כן
אליהו מרידור:
  אתם באמת אתם בצד החומל והרגיש יותר
איציק סבג:
אני גם חושב כך
אברהם עבאס:
רוב התפקיד שלו הוא בוועדת הקלות
איציק סבג:
זה במקרה
אליהו מרידור:
זה נכון לגבי מרבית גורמי המקצוע אתם אני עובד, הן בעניין מתווה הפיצויים והן שיפוי לבעלי עסקים
אליהו מרידור:
 אני עובד הרבה עם אמיר דהן ועבדתי עם רן יעקב
אליהו מרידור:
 אתם פועלים באופן מידתי ורגיש שמחובר למציאות שנכפתה עלינו
אליהו מרידור:
 מאידך, גופים מסחריים גדולים, אדוני היושב-ראש, כמו כביש 6 וגורמי מסחר נוספים שלא עוצרים באדום, ורק במקרים חריגים הם - - -
אברהם עבאס:
נציגים מכביש 6 נמצאים כאן?
שמעון אברהם:
כן
אברהם עבאס:
 << יור >>     מי נמצא? מי יכול - - -
אליהו מרידור:
או 6 צפון, בדיעבד, עוד הזיה, אנשים מגלים בדיעבד שהם לקוחות של חברה אחרת, כשהם מגלים שהם משלמים קנסות בהון תועפות, עוד פרצה שערורייתית
אברהם עבאס:
אשמח לשמוע התייחסות של כביש 6
שמעון אברהם:
שמי שמעון אברהם, אני סמנכ"ל בחברת חוצה ישראל
שמעון אברהם:
     אומר משפט פתיחה ואם תרצו אתקדם, אני נציג המדינה אל מול הזכיינים, דרך ארץ וכביש 6 חוצה צפון, לדוגמה, נמצאים אתנו גם הנציג של זכיין דרך ארץ ושל המפעיל שלו
שמעון אברהם:
 אשמח לענות על שאלות ספציפיות
שמעון אברהם:
 אני שמח לשמוע מהפונה, שבעקבות פנייתו לזכיין דרך ארץ, אכן בוטל הקנס
אברהם עבאס:
ראשית, אנחנו מודים על כך שזה הסתדר, אבל הפונה הוא רק חלק קטן מפניות רבות ואני מבין שיש נציגים שאינם נמצאים היום בוועדה
אברהם עבאס:
 אנו רוצים לדעת מה נעשה כדי לעצור את התופעה הזו, בפרט בתקופת המלחמה הזו
שמעון אברהם:
אני אפנה אליהם
שמעון אברהם:
 כרגע, למיטב ידיעתי, אין פעולות אכיפה למול ציבור רחב מאוד לנוכח הנסיבות
אליהו מרידור:
אם אפשר בבקשה שהנציגים הרלוונטיים של שתי החברות יגיעו לשולחן
אברהם עבאס:
יש פה שני מקומות
אליהו מרידור:
- - - יציגו את עצמם ואת תפקידם בחברה ויצהירו את ההצהרה הרלוונטית
ירמיהו קדושי:
זה על חשבונית שבטלו אותה
קריאה:
  - - - על התקופה הזו, שלא יצברו ריביות
אליהו מרידור:
על זה אני מדבר, רק על זה אני מדבר
אברהם עבאס:
על הצמדה מילא, אבל על ריבית אני לא מבין למה - - -
אליהו מרידור:
לא ולא
קריאה:
- - - גם משטרת ישראל, כולם
אליהו מרידור:
יש שלוש חזיתות, אדוני היושב-ראש, שבקשתי לבטא בבקשתי לדיון ובדברי הסקירה בפתיחתו: א
אליהו מרידור:
 שהחובות לא יצברו ריביות; ב
אליהו מרידור:
 הצמדות; ג
אליהו מרידור:
 תבוצע אכיפה
אליהו מרידור:
 שהחוב יישאר סטטי כפי שהיה עד שישה באוקטובר עד פרק הזמן עליו יסוכם
אליהו מרידור:
 עם תום מלחמה, 60 יום מזמן תום המלחמה, זמן התארגנות סביר לאדם מהישוב שמבקש לעמוד בהתחייבויותיו, יוכל להתפנות ולתת לכך מענה, ולא ההיפך ביטול קנס רק אם לאדם שקבל קנס הייתה במקרה פניות, והוא פנה לחברה בעקבות בקשתו בטלו לו את הקנס
אליהו מרידור:
 אנחנו לא שם, זה ההפך הגמור
אברהם עבאס:
      שם ותפקיד
יוני שטבון:
שלום לכולם, שמי יניב שבו, יועץ משפטי של דרך ארץ, המפעילה של כביש 6
יוני שטבון:
 אני אתייחס בקצרה
יוני שטבון:
 אומר, שכפי שנאמר קודם בידי מרשי, יניב אברהם, סמנכ"ל זכיין בחוצה ישראל
יוני שטבון:
 כביש 6 הוא כביש אגרה על פי חוק
יוני שטבון:
 אגב, יש גם דרכים חלופיות
יוני שטבון:
 בכל מקרה, עם פרוץ המלחמה אנחנו באנו וגילינו רגישות
יוני שטבון:
 אנחנו פועלים באופן כללי על פי החוק, התקנות והנחיות הרשות הממונה ובתקופה זו גילינו רגישות ופעלנו מעבר להוראות החוק
יוני שטבון:
 אני יכול להגיד שבמהלך החודשיים הראשונים לא ננקטו הליכי אכיפה, כלומר בחודשים אוקטובר ונובמבר לא ננקטו כלל הליכי אכיפה
יוני שטבון:
 בנובמבר תזכרנו במסרונים את החייבים ובחודש דצמבר חידשנו התקשרות טלפונית
יוני שטבון:
      בנוסף לכך, אוכלוסיות רחבות חוסות תחת התיקון של שר המשפטים מתאריך 28 בדצמבר, התיקון לתקנות ההוצאה לפועל, שהחריג אוכלוסיות רחבות מהליכי אכיפה וגביה והטיל עיכוב הליכים על אותן אוכלוסיות שנהנות מתיקון זה ממילא
יוני שטבון:
 אבל מעבר לכך, בהנחיית הזכיין, באנו והחלנו את זה וולונטרית על כל אוכלוסיית המפונים
יוני שטבון:
 מעבר לכך אנו שוקלים כל מקרה לגופו
אברהם עבאס:
כפר סבא היא לא בצפון והיא לא - - -
יוני שטבון:
אנחנו מגלים רגישות גם מעבר לכל מה שאמרנו לכם
טל לבקוביץ:
תושב כפר סבא, אשר איננו מהמפונים ומדובר בחוב ישן ובכל זאת באו לקראתו לאור הנסיבות, כפי שתיאר בעצמו
אליהו מרידור:
ואני אומר - - -
אברהם עבאס:
למה היה צריך לפנות, למה אי אפשר היה לעצור מראש
טל לבקוביץ:
זה תפקידו של המחוקק
אליהו מרידור:
זה לא של המחוקק
אליהו מרידור:
 המחוקק כפה והתערב באופן מעט כוחני, כדי להגן על אוכלוסיות מסוימות ומובדלות, כפי שהצגת, אבל הוא לא אומר שאסור לך להתחשב ולהקפיא הליכי חיוב באופן כוחני בתקופת המלחמה
אליהו מרידור:
 המחוקק יכול להתערב סלקטיבית כלפי אוכלוסיות מסוימות, אבל הוא לא כופה עליכם שלא לסייע ולהתחשב בשאר האוכלוסיות
טל לבקוביץ:
כפי שעורך דין שבו אמר, אנחנו בהחלט מתחשבים וכל מקרה נבחן לגופו
אליהו מרידור:
ואני אומר, שכשישבתם מחוץ לשולחן, אני הבנתי את זה ואני מוחה על כך שאתם קודם כל פועלים כלפי שאר האוכלוסיות ורק אם פונים אתם מפעילים שיקול דעת באופן רגיש כזה או אחר
אליהו מרידור:
 על כך אני מוחה
אליהו מרידור:
      בעל חוב היה בעל חוב קודם, הוא לא בורח ולא עוזב את המדינה והוא לא יתחמק מהחוב
אליהו מרידור:
 אני מבקש שהליכי האכיפה יוקפאו לתקופה שבה מדינת ישראל נמצאת במלחמה
אליהו מרידור:
 זה נכון שכפר סבא לא מטווחת ולא מפונה, אבל פרנסת אנשים נפגעת בכל חלקי הארץ
אליהו מרידור:
 הקשב, הפניות והטלטלה הרגשית לא פוסחים על אף תושב מדינת ישראל
אליהו מרידור:
 אנחנו מבקשים ומצפים, שחברות שגובות הון באופן מצטבר ולומר שיש אפשרויות בחירה, זה נושא אחר שבקרוב, בעזרת השם אתפנה לדון בו והצוות שלי מנסח חקיקה רלוונטית ספציפית אליכם, כי מרגע שלקוח עלה על הכבישים שלכם הוא לקוח שבוי, אבל זה לא הדיון כרגע
אליהו מרידור:
     לגופו של עניין, לאור המצב המורכב שחווים תושבי ישראל, מצופה מחברה מסחרית, שבתקופה זו לא תבצע אכיפה
אליהו מרידור:
 החוב עדיין עומד ולא מתבטל, לא תהיה לו התיישנות ואף אחד לא מבקש שיבוטל בגלל זה
אליהו מרידור:
 פשוט תקפיאו את המצב, שלא יצבור ריביות והצמדות וקנסות ושלא תהיה מערכת אכיפה לגבייתם
אליהו מרידור:
 כמו שעשיתם באוקטובר-נובמבר
אליהו מרידור:
 אם אין הצדקה לשאר החודשים, למה אוקטובר-נובמבר כן? ואם אוקטובר-נובמבר כן למה שאר החודשים לא?
ירמיהו קדושי:
אני רוצה לחדד, מדובר על קנס על כך שהוראת הקבע חזרה, על חוב של 250 שקל ניתן קנס של 168 שקל
ירמיהו קדושי:
זה ממש מטורף באופן כללי
אליהו מרידור:
זה נקרא להפעיל רגישות?
ירמיהו קדושי:
זה בכלל לא
אליהו מרידור:
הוא ישב ונסח פניה וכתב ולקט נתונים ופנה אלי כחבר כנסת ודבר עם אנשי לשכתי ופנה אליכם
אליהו מרידור:
 הוא היה מספיק איתן כדי לבצע פעולה להצלת ביתו
אליהו מרידור:
 יש אנשים שלא פותחים דואר - - -
אברהם עבאס:
              לא מקבלים דואר
אליהו מרידור:
 לא מקבלים דואר
אליהו מרידור:
 גם מי שמקבל לא פותח דואר, אין לו יכולת רגשית להתמודד עם עוד נתון, אפילו קטן
אליהו מרידור:
 מה בקשו מכם? מה אתם שוק אפור? 250 שקל חיוב של הוראת קבע שחזרה
אליהו מרידור:
 הוא אומר שהייתה לו הוראת קבע, משמע- הוא אזרח שומר חוק ומסודר שרוצה לשלם את חובותיו
אליהו מרידור:
 האם בגלל שחזרה לו הוראת קבע צריך לגבות ממנו 162 שקל קנס? ואם היו עוברים עוד חודשיים, הייתם מתעלמים מפנייתו והעניין היה עובר לטיפול עורך דין, כשסכום התשלום היה עולה לאלף שקל
אליהו מרידור:
 אל תגידו לי שזה לא קורה
אליהו מרידור:
 אספר לכם מקרה אישי שלי, איפה נציג 6 צפון?
שמעון אברהם:
אני מתנצל בשם 6 צפון, הנציגה שהייתה אמורה - - -
אליהו מרידור:
הבנתי, אז התנצלותם לא מתקבלת
אליהו מרידור:
 אני רוצה לספר לכם - - -
שמעון אברהם:
רק רוצה לסיים את המשפט, אם אפשר, ארע אסון במשפחתה ולכן - - -
אליהו מרידור:
משתתף בצערה האישי, עדיין, אני מניח ש-6 צפון, חברה שמרוויחה הון עתק, יכולה להרשות לעצמה להעסיק יותר מנציג אחד שיכול להגיע לדיון בוועדה
אליהו מרידור:
     אני לקוח של כביש 6 עוד לפני שהיו גובים כסף עבור נסיעה, זוכרים את התקופה הזו? לפני כ-25 שנה בערך
אליהו מרידור:
 ביום שהתחילו לחייב, חשבתי שאני גיבור, למשך שבוע-שבועיים והחלטתי לא לשלם על הנסיעה בכביש, אבל בהמשך התקנתי פסקל והפכתי ללקוח
אליהו מרידור:
 ברבות השנים נפתח כביש 6 צפון ממחלף תות לכיוון צפון ומסתבר ששלט קטן בלבד מעיד שמדובר בכביש 6 צפון שמופעל בידי בחברה מקבילה עם שם מסחרי דומה
אליהו מרידור:
      אני לא נוסע בנתיב הזה הרבה, אולי נסעתי שלוש פעמים, בחיוב של עשרות שקלים במצטבר
אליהו מרידור:
 הפעם ראשונה בה נודע לי שצרכתי שרות בחברה שאינני מנוי בה, להבדיל מהחברה שפועלת דרומה משם, הייתה כשקבלתי עיקול
אליהו מרידור:
 בעקבות כך פניתי לחברה שאמרה: אתנו אתה לא מדבר, אלא רק עם משרד עורכי דין
אליהו מרידור:
 כמו ילד טוב שלמתי 1,418 שקלים טבין ותקילין
אליהו מרידור:
 לא ידעתי קודם שאני חייב
אליהו מרידור:
 אומרת נציגת משרד עורכי הדין, כשאמרתי לה שזה לא מידתי, שהייתי בטוח שנסעתי בכביש 6 ואני מנוי
אליהו מרידור:
 היא ענתה לי: "אומר לך בכנות, אני עד עכשיו פועלת כמו מכונה, אבל כאזרחית, אני אומרת שלנו אין באמת אינטרס שתשלם, כשתגיע לחוב של 6,000-5,000 שקל, סכום ששווה לקבל עבורו תיק משפטי ואז נהיה יותר דורסניים"
אליהו מרידור:
      אנחנו מבינים עד כמה בחברה שאמורה לתת לנו שירותים באופן הגון ושוויוני עם גילוי דעת ולעשות כל מה שהיא יכולה כדי שאדע שאני לקוח שלה
אליהו מרידור:
 אני לא ידעתי שאני נוסע בכביש אחד ואני לקוח של שתי חברות
אליהו מרידור:
 אני שלמתי כי לא היה לי פנאי כמוך לצעוק את הצעקה
אליהו מרידור:
 למרות שאמרתי שאעתור ואגיש בתביעה ייצוגית, שלמתי והלכתי לדרכי
אליהו מרידור:
 יש כאלה שפחות יכולים להרשות לעצמם ומשאירים חובות על גבי חובות, חלקם מחתך סוציו-אקונומי נמוך וקשה לתפוס אצלם כספים בחשבונות הבנק, אם קיימים כאלה, כשהם נקלעים לחוב כזה זה יכול למוטט אותם כלכלית
אליהו מרידור:
 אנחנו בזמני מלחמה
אברהם עבאס:
    עורך דין שבו, אנחנו מצפים שתעצרו
אליהו מרידור:
בימים בהם אנחנו מנגבים את הדמעות, בין דאגה לכאב, בין תפילה לייחול
אליהו מרידור:
 לא הייתה מעדיף שאהיה בימים אלה בדיון לקדם נושא חשוב אחר, כמו לסייע למפונים, לחיילים ובתהליכם אחרים איתם מדינת ישראל מתמודדת? האם אנחנו צריכים להתחנן בשביל אותם אזרחים שקצרה ידם מלעמוד בהתחייבויותיהם? לא להם ולא לנו יש ציפייה, חלילה, שתבטלו את החוב, פשוט תקפיאו אותו
אליהו מרידור:
 ומכאן אני פונה - -
אברהם עבאס:
         לכל החברות
אליהו מרידור:
- - לכל החברות, לא רק לחברות
אליהו מרידור:
 בבוקר קבלתי פניה בנושא- תושב הצפון, שלא יכול לגור בביתו ושוכר דירה במרכז, בתל אביב כמדומני
אליהו מרידור:
 הוא משלם משכנתא לצפון ושכירות מופקעת במרכז, כי מנצלים את העובדה שבא לזמן קצר והמחירים מרקיעים שחקים
אליהו מרידור:
 הוא משלם ארנונה בבית שלא יכול לגור בו ומשלם מסים בבית שהוא שוכר
אליהו מרידור:
      ריבונו של עולם, במה מתבטאת האחדות והערבות ההדדית שבאה לידי ביטוי בימי המלחמה הראשונים? האם בלהכין סנדוויצ'ים ולהצטלם ליד חיילים? פה הערבות ההדדית שלנו
אליהו מרידור:
 אני פונה מכאן לחברות הגדולות במשק ופונה לכל מי שיש לו ממשק עם ציבור מפונה בכפיה או מרצון בלית ברירה, גם זה קיים
אליהו מרידור:
 אבקש שתתחשבו ותפתחו את הלב, אל תנצלו את המצוקה אנשים
ירמיהו קדושי:
אני רוצה להוסיף שעכשיו ב-1 בינואר, פתחו את בתי המשפט וניתן להגיש תביעות ואני מבין שבשבוע-שבועיים הקרובים יוגשו הרבה תביעות, כי ניתן לעקל ולפתוח תביעות באופן חופשי
ירמיהו קדושי:
 עד 31 בדצמבר בתי המשפט היו סגורים בהוראת שר המשפטים או מי מטעמו, עכשיו הם נפתחו משום מה
ירמיהו קדושי:
      לגבי כביש 6, רציתי להוסיף בעניין הקנסות המוגזמים
ירמיהו קדושי:
 גם אשתי ואני נפגענו
ירמיהו קדושי:
 אשתי שילמה 13 אלף שקל על חוב שתפח וכל פעם שנסינו להסדיר אותו הם סרבו
אליהו מרידור:
אין להם אינטרס
ירמיהו קדושי:
אין להם אינטרס ושילמנו את הכסף
אליהו מרידור:
אין קופת חיסכון שיודעת להניב רווחים כמו אנשים כמוך
טל לבקוביץ:
אני לא מסכימה עם האמירות האלה
ירמיהו קדושי:
אני מסכים עם אמירות כאלה, כי אמרו לי בכביש 6, כי אמרו לי עורך הדין - - -
טל לבקוביץ:
אדוני, אי אפשר במסגרת הוועדה הזו של המלחמה לדון גם בכל חובות העבר שלך
ירמיהו קדושי:
אבל אני אומר את העניין, קודם כל עניין הקנסות
טל לבקוביץ:
     נתייחס לכל מקרה לגופו
אליהו מרידור:
גברתי, אני לא מכיר את האדון, לא פגשתי אותו בחיי
ירמיהו קדושי:
 העניין של הקנסות, גם כן מוזר מאוד
אליהו מרידור:
   הוא חייג אליי ודבר עם אנשי לשכתי ובקשתי להעביר פני, ומשם התקדמנו אחרי שהעניין נבחן